
Cyflwyniad:
Mae’n hanfodol bod ymarferwyr yn sefydlu amgylchedd dysgu sydd yn caniatáu i ddisgyblion weithio i’w botensial ac i lwyddo (Culp.Brian, n.d). Amlygir hyn hefyd yn y ddogfen ‘Fframwaith ar gyfer dysgu plant 3-7 oed yng Nghymru’, sydd yn tynnu sylw yn arbennig at ddefnyddio’r amgylchedd awyr agored (APADGOS, 2008). Esbonia’r ddogfen y pwysigrwydd o greu amgylchedd lle ceir profiadau dan do ac tu allan. Yn nôl ‘Llawlyfr Dysgu yn yr Awyr Agored’ mae manteision sylweddol o fod tu allan gan fod ystod o brofiadau unigryw ar gael yn yr awyr agored (APADGOS, 2009). Yn ogystal â dysgu yn yr awyr agored, mae llawer o ddamcanwyr o’r farn bod cyfleoedd i ddysgu y tu allan i’r gymuned ysgol. Mae ymweliadau i’r gymuned leol ac ardaloedd ehangach yn rhoi ystod o brofiadau newydd ni ellir cael yn y dosbarth. Mae Donaldson yn ei ddogfen ‘Dyfodol Llwyddiannus’ yn cefnogi dysgu o’r fath ac yn honni bod “addysgeg yn cwmpasu mwy na’r ‘addysgu’ sy’n digwydd drwy ddulliau yn yr ystafell ddosbarth yn unig” (Donaldson, 2015:63).
	Fel amlygir uchod, bydd y traethawd yma yn trafod amgylcheddau dysgu effeithiol, y defnydd o’r awyr agored a’r cyfleoedd i ddysgu tu hwnt i’r dosbarth. Mae’r traethawd hefyd yn trafod natur a strategaethau dysgu effeithiol gan ymhlygu sut mae ymarferwyr yn mynd ati i fonitro ac asesu dysgu. 
Beth a olygir wrth amgylchedd dysgu?:
Y dylai’r amgylchedd dysgu cynnig her, rhoi ystod o brofiadau, ystyried gallu’r plentyn a’i  anghenion tra hefyd yn datblygu'r plentyn yn gynyddol gan gynnwys ei dealltwriaeth o’r byd (Montessori Society, n.d). Dyma mae’r wefan ‘Montessori Society’ yn credu yw’r elfennau ar gyfer amgylchedd dysgu effeithiol.
Mae’r dull Montessori yn un sydd yn cael ei chydnabod ar draws y byd fel arfer effeithiol yn y ddosbarth. Un o’r elfennau pwysicaf y ddamcaniaeth yw hybu a hyrwyddo dysgu yn annibynnol. Yn nôl y wefan www.montessori.org.uk (mynediad: 10/05/2019) mae’n bwysig ein bod ni’n cynllunio fel bod plant yn dysgu yn annibynol heb ormod o ddibyniaeth ar athrawon. Mae erthygl gan Estyn, ‘Amgylchedd dysgu ysbrydoledig’ yn cydnabod pwysigrwydd annibyniaeth mewn lleoliad cyfrwng saesneg lle mae plant yn gallu symud o gwmpas ardaloedd heb rwystredigaeth gan gynnwys ardaloedd yn y dosbarth a tu allan (Estyn, 2016). Mae’n hanfodol nad oes rhwystredig ffisegol yn atal dysgu yn y dosbarth yn nôl y damcaniaeth Montessori (Montessori St Nicholas, n.d). Mae’r damcaniaeth yn awgrymu os ydyn ni eisiau i’n plant ddysgu yn annibynnol mae angen sicrhau bod offer a nwyddau o fewn gallu a bod yr ardal yn un lle mae pob disgybl yn gallu cael mynediad iddo. Mewn ysgol Dr Montessori y gwelwyd cadeiriau llau yn cael ei defnyddio er mwyn caniatáu i’r disgyblion medru cyflawni tasgau heb fod yn anghyffyrddus (Montessori St Nicholas, n.d).
Hefyd yn yr erthygl Estyn gwelir pwyslais ar ddefnyddio adnoddau go iawn sydd yn ategu'r byd (Estyn,2016). Mae hyn yn rhywbeth sydd yn cael ei chydnabod fel arfer dda gan Estyn mewn achos arall hefyd mewn erthygl ‘Creu amgylchedd dysgu diddorol’ sydd yn honni bod un ysgol gynradd gymunedol yn Sir Benfro yn rhoi pwyslais enfawr ar ddarparu ‘ffenest i’r byd go iawn’ gan roi ystod eang o brofiadau sydd yn paratoi nhw i fywyd (Estyn,2016). Mae’r damcanwyr Frobel yn cytuno a hyn ac yn credu y dylai plant gwneud pethau a chael profiadau o’r byd yn hytrach na dysgu amdanynt neu wylio eraill megis athrawes yn gwneud (Pound,2005). Mae’r farn yn un boblogaidd ymysg nifer helaeth o ddamcanwr gan gynnwys Piaget sydd hefyd yn sôn bod disgyblion yn “ddysgwyr gweithredol ac nid goddefol” (Llywodraeth Cymru, 2008).
Yn nôl Jan White mae llai o blant yn cael profiadau yn yr awyr agored ac felly bod cyfrifoldeb arnom ni fel athrawon i gynllunio gweithgareddau yn yr awyr agored sydd yn caniatáu llawer o brofiadau a gweithgareddau sydd wedi ei gynllunio yn dda (Jan White, 2011). Yn fwy diweddar mae Jan White wedi nodi bod dysgu yn yr awyr agored yn cyfateb gyda diddordebau'r plant (Jan White, 2014). Mae gan blant ddiddordeb mawr yn y byd naturiol ac mae hyn yn fodd o ddenu o’i annog i’w ddysgu. Mae’r ddogfen ‘Addysgu Dysgu ac Addysgu’ yn ategu hyn gan honni y dylwn ni fod yn dysgu yn nôl “diddordebau ac yn adeiladu ar brofiadau blaenorol” (Llywodraeth Cymru, 2008:6). Mae Jan White yn credu bod cyfleoedd eang yn yr awyr agored i ddatblygu sgiliau emosiynol, cymdeithasol a gwybyddol yn yr awyr agored (Jan White, 2011). Pwysleisia bod angen ystod o brofiadau go iawn ar blant os ydyn ni eisiau iddynt ddeall y byd maent yn byw ynddo (Jan White,2014). Mae Rudolf Steiner yn ddamcanwyr arall sydd yn cefnogi'r pwysigrwydd o’r amgylchedd ffisegol (Pound, 2005). Mae Rudolf Steiner o’r farn bod yr awyr agored yn rhoi profiadau ni ellir ail creu yn yr ystafell ddosbarth gan fydden nhw synthetig ac ni fyddent yn adlewyrchu'r byd.
Amcanion Ymweliadau Addysegol:
“Our ideas of ‘learning includes, but goes beyohnd, the kind of organised instruction that takes place in classrooms” (Claxton&Lucas, 2009). Mae’r dyfyniad yma yn pwysleisio perygl o ddefnyddio’r dosbarth yn unig. Mae Claxton a Lucas (2009) yn awgrymu bod fwy o gyfleoedd ar gael ymhellach na’r dosbarth. Mae’r llyfr ‘An introduction to the foundation Phase’ yn honni bod cyfrifoldeb ar addysgwyr i roi profiad uniongyrchol i’r plant (Thomas A. & Lewis A, 2016). Mae’n amhosib rhoi profiadau uniongyrchol neu go iawn i blant os ydyn ni ddim yn gadel y dosbarth.
	Mae’r erthygl ‘The benefits of learning through field trips’ yn ymhelaethu amrywiaeth o resymau gan gynnwys annog brwdfrydedd y plant, ehangu gwybodaeth a dyfnhau dealltwriaeth (Beer, 2016). Er hyn mae’r ddogfen yn cydnabod bod elfennau heriol wrth fynd a phlant ar ymweliadau gan gynnwys pethau megis ymddygiad, llai o strwythur yn annog diffyg ymdrech ac anfodlonrwydd i wrando neu i ddilyn cyfarwyddiadau. Ond fel awgrymu’r teitl mae llawer fwy o elfennau positif. 
	Erthyg arall ‘Benefits far outweigh the risks’ yn awgrymu bod tripiau ysgol yn fuddiol iawn. Mae Martin Hudson (2008) yn honni bod rhaid i blant cael cyfleoedd i ddysgu yn y byd go iawn os ydyn ni eisiau nhw lwyddo tu allan i waliau’r ysgol. Mae rhai athrawon yn honni bod ymddygiad plant llawer yn well mewn mannau eraill ac yn serenni wrth gael cyfle i fod yn fwy ymarferol. Mae hyn yn gallu cael ei chysylltu gyda chyraeddiadau gwell yn nôl yn y dosbarth achos bod y profiad ymarferol yma wedi bachu diddordeb y plentyn. 
Dewis o leoliad:
Wrth gynllunio ymweliad addysgiadol fy hun, fe wnes i ddewis ‘Traeth a Pharc Gwledig Pen-bre’ achos ei fod yn cyfateb gyda thema'r tymor sef ‘Ein byd Hardd’. Mae’n gyfle i blant ddysgu ystod helaeth o wybodaaeth a sgiliau gan fod dau gynefin yn ymyl ei gilydd. Mae cyfle i’r plant ehangu ei dealltwriaeth o’r hyn sydd yn debyg ac yn wahanol am ardaloedd yng Nghymru. Mae’r parc gwledig yn cynnig cyfleoedd go iawn a phrofiadau realiti o’r byd tu allan. Mae’n rhoi cyfle i blant ddysgu am yr amgylchedd naturiol a’r pwysigrwydd o ofalu amdano. Mae’r parc yn cynnig ardal eang lle gellir cynnal amrywiaeth o weithgareddau a fydd yn datblygu sgiliau o ofod, cydlyniad a chydbwysedd a hefyd y cyfle i ddeall mwy am synhwyrau. Gellir gwneud hyn yn y dosbarth ond mi fyddai’r profiad yn un synthetig. 
Wrth ddefnyddio'r safle yma gellir amlygu syniadaeth ysgolion coedwig ac ysgolion traeth. Mae’r safle yn caniatáu i mi gynllunio gweithgareddau fel hysbyswyd ar wefan ‘beach adademy wales’ (https://www.beachacademywales.com/activitieslist) Mynediad: 10/05/2019). Rhaid cydnabod na allwn ymgymryd yn holl weithgarwch ysgolion traeth nag ysgolion coedwig gan ei bod nhw’n anghytuno a chynllunio. Mae rhaid i addysgwyr yng Nghymru cynnllunio er mwyn cyfateb ar cwricwlwm a gofynion diogelwch. Mae dysgu gan gynllunio yn cyfateb yn fwy i ddamcaniaeth Bruner lle y dylwn ni scaffaldio dysgu yn hytrach na rhoi rhyddid llwyr i blant (Llywodraeth Cymru, 2008). Cefnogwyd hyn hefyd gan Fredrich Frobel sydd yn credu ni ddylwn ni rhoi rhyddid llwyr ond yn hytrach ein rôl ni fel addysgwyr yw rhoi cyfleoedd i blant ddysgu a datblygu.
Y plant:
Cynlluniaf ar gyfer ddosbarth o ddau ddeg dau o blant o flwyddyn dau. O fewn y dosbarth mae un plentyn mewn cadair olwyn ag un arall ac awtistiaeth. Rydw i wedi cynllunio gyda Chonfensiwn y Cenhedloedd Unedig ar Hawlia’r Plentyn mewn golwg, gan ystyried erthygl 28 (https://www.childcomwales.org.uk/wp-content/uploads/2016/04/ccfw_rights_poster_wel.pdf Mynediad: 10/05/2019). Ar gyfer y plentyn mewn cadair olwyn mi fyddaf wedi sicrhau cadair addas sydd ag olwynion sydd yn caniatáu mynediad i’r traeth. Hefyd fydd y gweithgarwch ymarfer corff o fewn ei gallu, gan fyddwn ni’n canolbwyntio ar strategaethau taflu gan ddefnyddio’r breichiau yn bennaf yn y sesiwn yma. Er mwyn gynllunio ar gyfer y plentyn gydag awtistiaeth rwyf wedi sicrhau fe fydd weithgareddau sydd yn denu i’w diddordeb megis cysylltu gyda’i synhwyrau wrth ymdrin deunyddiau naturiol. Os fydd y plentyn yma eisiau amser tawel byddaf wedi sicrhau ystafell o fewn y prif fynediad lle gellir mynd gydag aelod o staff.
Thema:
Dewiswyd y thema ‘Ein Byd Hardd’ achos fod amrywiaeth o gyfleoedd i blant ddysgu fwy am y byd maent yn byw ynddo. Mewn cyfnod lle mae pryderon eang ynghlyn a sut ydyn ni’n trin y ddaear mae’n bwysig ein bod ni’n addysgu ein plant am yr hyn maen nhw’n gallu ei wneud. Yn ogystal â hyn mae cyfleoedd i ddysgu gwersi moesol yma gan amlygi’r cyfrifoldeb i werthfawrogi a gofalu am y byd.
Mae’r thema yn un sydd yn cyfateb a llawer o ofynion y cwricwlwm ar gyfer y cyfnod sylfaen (Llywodraeth Cymru, 2015). Hyrwydda’r thema sawl un o’r meysydd dysgu'r cwricwlwm y cyfnod sylfaen a hefyd yn cyfateb a ofynion Donaldosn a’r pedwar diben sydd ganddo ar gyfer y cwricwlwm (Donaldson, 2015). Mae’r thema yn un sydd yn drawsgwricwlaidd felly mae rhoi gyfleoedd i blant ddysgu amrywiaeth o sgiliau. Mae Barnes (2008) yn honni bod ein profiadau o’r byd yn rhai trawscwriclaidd ac felly ei bod hi’n bwysig bod ein plant yn cael y profiadau hyn. Mae dysgu yn trawscwriclaidd yn helpu plant i ddeall sut mae’r byd wedi cysylltu ag yn ehangu ei dealltwriaeth o’r hyn sydd yn digwydd. Ategir hyn hefyd gan Rudolf Steiner, ddamcanwr sydd yn honni ni ddylai pynciau cael ei ddysgu unigol (Pound, 2005). Mae’r ddamcaniaeth yn ymhelaethu bod dealltwriaeth plant llawer mwy cadarn os ydyn nhw’n deall sut mae pethau yn cysylltu. 
Dogfennau a Phrotocolau Stadudol:
Mae’r dogfennau a phrotocolau statudol yn hanfodol cyn mynd ar ymweliad ysgol er mwyn sicrhau diogelwch a mwynhad pob plentyn. Mae’n bwysig bod gan yr athro cofrestr enwau, llythyr caniatâd rhieni, ffurflen feddygol a bod asesiad risg wedi cael ei chyflawni. (Cyfeiriwch at yr atodiad ar gyfer yr enghreifftiau ar gyfer yr ymweliad yma)
Mae asesiad risg yn rhan hanfod i’w cyflawni er mwyn sicrhau bod dim niwed yn dod i’r disgyblion na staff. Pwrpas yr asesiad risg yw adnabod unrhyw beryglon gan wybod sut i’w osgoi neu sut i’w rheoli. Ond ni ddylai risg atal ymarferwyr rhag cymryd plant ar dripiau ysgol. Mi ddwedodd Roahl Dahl “The more risks you allow children to take, the better they learn to take care of themselves” (independentschoolparent.com Mynediad: 10/05/2019). Mae dogfen arall yn honni bod “adventurous play experiences help children learn how to deal with many of everyday risks they will encounter throughtout their lives (Ball Gill a Spiegal, 2012). Felly y dylwn ni fod yn cynnig risgiau i’w plant er mwyn ei pharatoi nhw ar gyfer y byd. 
Mae'n bwysig hefyd wrth gynllunio ymweliad ysgol i ystyried cymhareb athrawon a staff a hefyd bod pob aelod o staff gyda lefel DBS cywir. Gan fod y lefelau o risg yn eithaf isel yn yr achos yma fydd y cymhareb yn 1:8. Bydd angen tair aelod a staff er mwyn sicrhau diogelwch (https://oeapng.info/?lang=en Mynediad 20/05/2019). Byddaf wedi sicrhau bod DBS diweddar gan bob aelod o staff.
Cyn yr ymweliad:
(Cyfeiriwch at yr atodiad ar gyfer y sgiliau penodol a ddatblygwyd yn y weithgareddau)
Mi fydd y plant yn cael ei gyflwyno’r i’r thema ‘Ein Byd Hardd’. Mi fydd y plant yn cael trafodaeth ar y cyd am yr hyn maent yn ei wybod am anifeiliaid y traeth a’r goedwig. Mae hwn yn gyfle i mi asesu dealltwriaeth sylfaenol y plant ar y pwnc mewn modd anffurfiol. Fydd hyn yn fuddiol wrth baratoi gweithgareddau ar y traeth achos fyddant wedi ei addasu ar gyfer be mae’r plant eisiau ei wybod nesaf. Mae Vygotsky yn cefnogi’r syniadaeth yma lle “y gall plentyn yfory gyflawni’n annibynnol yr hyn y gall ei gyflawni gyda chymorth heddiw” (Llywodraeth Cymru,2008). Mae hwn yn amlygu’r syniadaeth y dylwn ni fod yn cefnogi ein plant ac yn cynllunio ar ei gyfer er mwyn creu gweithgareddau sydd yn mynd i daclo’r pethau dydyn nhw ddim yn galler ei wneud nes ei bod yn gallu ei gyflawni. Mi fydd y plant yn cael cyfle i greu map meddwl gan weithio ar y cyd ac yn annibynnol. Bydd y plant yn datblygu sgiliau llafaredd wrth fynegi safbwyntiau a dysgu i wrando ar bobl eraill. Mae’r sesiwn hon yn targedu'r maes ‘Gwybodaeth a Dealltwriaeth o’r Byd’ (Llywodraeth Cymru,2008) lle plant yn dysgu am cynefinoedd yma yng Nghymru ac yn datblygu ei sgiliau i allu cymharu ardaloedd gwahanol. Hyrwyddi’r hefyd elfennau ADCDF yma sef yr ‘Amgylchedd Naturiol’ (Llywodraeth Cymru, 2008).
Yn ystod yr ymweliad:
Y gweithgaredd gyntaf y byddwn ni gwneud gyda’r plant fydd taith addysgiadol o gwmpas y safle. Bydd y plant yn cael cyfle i arwain y dysgu drwy dynnu sylw at bethau maen nhw meddwl sydd yn arwyddocaol. Mi fydd y disgyblion yn trafod yr hyn maent yn gallu gweld, arogli a theimlo a fydd yn datblygu ei synhwyrau. Bydd y plant yn gwisgo maneg i gasglu pethau megis cerrig, brigau, gwair gan ddatblygu geirfa'r plant wrth ymgymryd yn y dasg. Byddwn ni’n ymgasglu ar y traeth i gwblhau ‘diagram ven’ mawr gan ddosbarthu y pethau a chafodd ei ddarganfod ar y traeth, y pethau a chafodd ei ddarganfod yn y goedwig a’r pethau oedd yn debyg yn y ddau. Datblygi’r hyn elfennau rhifedd y plant i lwyddo i ddefnyddio graff mathemategol ac i rannu pethau yn llwyddiannus. Ddatblygir elfennau gwahanol y maes dysgu ‘Gwybodaeth a Dealltwriaeth o’r byd’. Ceir cyfle yma i ddatblygu'r cwricwlwm Cymraeg, lle rhoddir y cyfle i blant ddysgu mwy am ei ardaloedd lleol. Gall yr athrawes ddefnyddio’r ipad i dynnu llun o’i gwaith er mwyn ei asesu a’i monitro. Hefyd mae gweithgaredd o’r fath yn datblygu maes dysgu ‘Dyniaethau’ y cwricwlwm ddrafft newydd gan roi cyfloed i blant ddysgu am gynefinoedd a Chymru (Hwb,2019).
Yn y prynhawn bydd y plant yn cael ei rhannu mewn i ddau grŵp i gwblhau gweithgaredd celf ac ymarfer corff. Fe fydd cyfle i’r plant greu ffyn gof, sef darn o bren lle bydd y plant yn cysylltu gwahanol eitemau i’r brigyn i’w atgoffa o’r daith cerdded. Mae gweithgaredd o’r fath yn cyfateb a damcaniaeth Tina Bruce sydd yn honni y dylai fod ffocws ar fod yn greadigol gyda phrofiadau a deunyddiau go iawn (Pound,2009). Ddatblyga’r sgiliau creadigol gan ddefnyddio amrywiaeth o adnoddau a deunyddiau i greu celf yma. Mae’r gweithgaredd o’r fath yn cyfateb a’r maes dysgu celfyddydau mynegiannol y cwricwlwm ddrafft sef i ganiatáu disgyblion i arbrofi celf gydag amrywiaeth o adnoddau (Hwb,2019). Mae hefyd elfennau amlwg ADCDF ‘Dewisiadau a Phenderfyniadau’ wrth i’r plant ddewis deunyddiau priodol. Mae hwn yn rhoi cyfle i gyrraedd un o ddibenion Donaldson (2015) i greu ‘unigolion uchelgeisiol, mentrus a creadigol’. Gallaf assesu cynydd yma wrth ystyried gallu plant i feddwl am syniadau gwhanol a’i hyder i gyfrannu at trafodaeth grŵp. 
Fydd y grwpiau yn cyfnewid a fydd cyfle i gwblhau gweithgareddau ymarfer corff i wella sgiliau taflu a dal pêl. Atgyfnertha hyn datblygiad o’r maes dysgu corfforol (Llywodraeth Cymru,2008) a i ddatlblygu ‘unigolion iach a hyderus’ sef un o ddibenion ‘Dyfodl Llwyddiannus’ (Donaldson, 2015). Mi fydd y plant yn ymgymryd mewn gweithgareddau dwymo lan megis goladiadau traffig. Bydd y gweithgaredd yn cynnwys taflu pêl yn yr awyr a dal o dan y fraich, taflu bag ffa at darged a gweithio mewn parau neu grwpiau bach gan daflu pêl. Bydd ddatblygiad yn sgiliau cydweithio a gwrando yn amlwg. Gallaf assesu dysgu yma, trwy chymaru gweithgarwch ar ddechrau’r sesiwn ac yn erbyn y diwedd. A ydy’r plant wedi cyrraedd meini prawf y sesiwn?
Dychwelyd i’r ysgol: 
Wedi dychweld i’r ysgol fydd y plant yn dwyn ei gof am hanes y trip gan geisio creu dyddiadur o’r hyn oedd wedi digwydd. Bydd y plant yn gweld cyfres o luniau fydd y staff wedi ei gymryd ar y trip a fydd yn sbarduno'r plant i gofio. Bydd y plant yn dechrau’r gweithgarwch trwy recordio ei hun yn gwneud hyn ar lafar cyn mynd ati i ysgrifennu. Ddatblygi’r sgiliau iaith amlwg yma gan gynnwys sgil i ysgrifennu at ddiben penodol. Mae gweithgaredd o’r fath hefyd yn ffordd dda o ail atgyfnerthu'r hyn sydd wedi cael ei ddysgu mewn gweithgareddau blaenorol. Mae’r ymarfer yma yn cael ei cefnogi gan ddamcaniaeth Bruner sydd yn honni bod dysgu yn broses o adeiladu ar ddealltwriaeth flaenorol (Llywodraeth Cymru,2008).
Mewn gweithgaredd arall bydd y dosbarth yn cael trafodaeth am yr hyn maent yn cofio i weld ar y daith. Ceir trafodaeth a fydd yn dwyn i gof beth oedd y plant wedi dysgu am sbwriel. Mae hwn yn cysylltu gyda damcaniaeth Piaget sydd yn credu y dylwn ni fod yn ailadrodd gwybodaeth er mwyn atgyfnerthu dealldwriaeth (Llywodraeth Cymru, 2008). Ar ôl trafodaeth bydd y plant yn mynd ati i greu posteri i annog pobl i ofalu am y traeth. Bydd y plant yn cael cyfle i ddefnyddio HWB i greu posteri digidol. Bydd hyn yn rhoi cyfle i blant ddatblygu sgiliau cymhwysedd digidol i greu gwaith a’i arbed  yn effeithiol. Mae gweithgaredd o’r fath yn datblygu dibenion Donaldson (2015) i gael ‘ddinasyddion egwyddorol’ sydd yn meddwl am yr amgylchedd naturiol.
Yn ogystal bydd y plant yn ail greu synau môr, tywod a’r goedwig gan ddefnyddio amrywiaeth o dechnegau a deunyddiau. Bydd y cyfle yma caniatáu i blant fod yn greadigol a datblygu sgiliau cerddorol y plant gan ffocysu yn bennaf a’r ddatblygu dealltwriaeth plant am sut i greu synau gwahanol. Bydd y plant yn arbrofi ar greu synau tawel a synau uchel. Bydd hyn yn rhoi cyfle i ddatlbygu ‘unigolion mentrus a creadigol’ (Donaldson, 2015) gan fod y plant yn meddwl yn wahanol am syniadau newydd.
Wrth ymgymryd yn y weithgareddau yma bydd angen i’r athrawes ddosbarth fod yn asesu a monitro cynnydd y plant. Mae’r ddogfen Llywodraeth Cymru (2010) yn honni bod hi’n bwysig ein bod ni monitro ac yn arsylwi dysgwyr achos mae dyma sydd yn arwain at waith o ansawdd. Awgrymir y dylen fod yn asesu yn yr ardal allanol yn ogystal a’r dosbarth er mwyn sicrhau monitro effeithiol gan fod plant yn ymateb yn wahanol mewn gwhanol sefyllfaoedd. Wrth fyfyrio ar ddisgyblion rydyn ni’n gallu rhoi arweiniant sut i wella ar gyfer y dyfofol. Mae’n fodd hefyd i ni addasu ein dysgu er mwyn sicrhau bod ni’n targedu'r ardaloedd hynny mae plant yn gweld yn heriol. Dydu un strategaeth dysgu ddim yn effeithiol ar bawb felly mae eisiau monitro cynydd plant er mwyn sicrhau ein bod ni’n dysgu yn y modd mwyaf efeithiol. Mae ddogfen arall gan Lywodraeth Cymru (2010) yn rhestru nifer o strategaethau gwahanol megis cwestiynu, profi neu recordio gwaith disgyblion er mwyn ei monitro a assesu.

Clo:
‘Dyma’r cwricwlwm sy’n pwysleisio pwysigrwydd dysgu drwy chwarae, anturio yn yr awyr agored, ac oedolion fel arsylwyr deallus’ (Siencyn,2010). Dyma yw’r elfennau pwysig mae eisiau i ni sicrhau yn ei amgylchedd dysgu. Mae’n rhaid bod ni creu a chaniatáu amgylchedd sydd yn mynd i alluogi i’n plant llwyddo i’w llawn botensial. Rhaid i’r amgylched hynny cynnwys ystod o brofiadau gwahanol fydd yn atgyfnerthu dealltwriaeth a gwybodaeth.

